એકશન કોમેડી ફિલ્મોનાં કિંગ ગણાતા રોહિત શેટ્ટીએ હાલમાં જ રોમાંસ કોમેડી એકશન ફિલ્મોની મલ્લિકા ગણાતી ફારાહ ખાન સાથે હાથ મિલાવ્યા છે જો કે આ સાથ દોસ્તી માટે નથી પણ તેઓ એક એવી ફિલ્મની રિમેક બનાવવા માટે સાથે આવ્યા છે જે બોલિવુડમાં થોડી અલગ પ્રકારની ફિલ્મ હતી આ ફિલ્મમાં આમ તો અમિતાભ અને હેમા માલિની મુખ્ય ભૂમિકામાં હતા પણ સાથે અન્ય છ કલાકારો અને તેમની નાયિકાઓ પણ હતી ફિલ્મ હતી સત્તે પે સત્તા જેમાં અમિતાભે તો બેવડી ભૂમિકા પણ ભજવી હતી.